31999D0608
L 242/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 септември 1999 година
за изменение на приложенията към Директива 90/429/ЕИО на Съвета за определяне на ветеринарно-санитарните изисквания за внос и търговията в рамките на Общността със сперма от животни от рода на свинете
(нотифицирано под номер C(1999) 2836)
(текст от значение за ЕИП)
(1999/608/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/429/ЕИО на Съвета от 26 юни 1990 г. за определяне на ветеринарно-санитарните изисквания за внос и търговия в рамките на Общността със сперма от животни от рода на свинете (1), последно изменена с Акта за присъединяване на Австрия, Финландия и Швеция, и по-специално член 17 от нея,
(1)
като има предвид, че Директива 90/429/ЕИО изисква тест за шап, който да се приложи до въвеждането на политика на Общността за борба с шапа; като има предвид, че такава политика е била въведена и ваксинацията срещу шап е прекратена през 1991 г. и тестът повече не е необходим;
(2)
като има предвид, че Директива 90/429/ЕИО изисква да се извършат тестове на животни, когато те напускат центъра за събиране на сперма; като има предвид, че тези тестове могат също да бъдат извършени ефективно върху оставащи животни в съответствие с програма, която осигурява редовно тестване на представителна проба и тестване на всички животни поне веднъж годишно;
(3)
като има предвид, че в светлината на техническото развитие и опита с прилагането на директивата е уместно да бъдат изменени приложенията, за да бъде отразено това развитие, по-специално по отношение на бруцелозата;
(4)
като има предвид, че е необходимо да бъдат определени условия за търговия с живи нерези, предназначени за производството на сперма, така че да се установяват допълнителни гаранции за условията, предвидени в Директива 64/432/ЕИО (2) за търговия с живи свине;
(5)
като има предвид, че е необходимо да се предвидят мерки за търговия със сперма от свине към държавите-членки или регионите, признати за свободни от болестта Ауески в съответствие с член 10 от Директива 64/432/ЕИО;
(6)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложения A, Б и В към Директива 90/429/ЕИО се заменят с приложението към настоящото решение.
Член 2
Настоящото решение се прилага от 1 октомври 1999 г. То не се прилага за сперма, която е събрана, обработена и съхранена преди 1 октомври 1999 г.
Член 3
Адресати на настоящото решение са държавите-членки.
Съставено в Брюксел на 10 септември 1999 година.